L'àrea de Joventut oferix els seus Casals Joves com a refugi a totes les persones que treballen al carrer
06 de juliol 2023

![](/media/frjk2g1k/roberto-rovira-eu-podem-_c.jpg?width=850&height=566.6666666666666)

Els Casals Joves oferixen els seus espais com a refugi a tots els treballadors i treballadores que desenvolupen el seu treball al carrer: personal de neteja viària, lectors ORA o qualsevol altre tipus d'ocupació. Esta iniciativa en la qual s'oferix aigua i ombra per a garantir el descans dels treballadors i treballadores de carrer, o qualsevol persona que el necessite, està impulsada pel departament de Joventut i Infància de l'Ajuntament de Sagunt.

Davant les onades de calor que puguen generar-se durant l'estiu, tant el Casal Jove del Port de Sagunt (c/ Vent de Marinada s/n) prop del col·legi Vilamar, com el Casal Jove de Sagunt (c/ Romeu, 8) prop de la Glorieta, estaran oberts al juliol de dilluns a divendres des de les 9 a les 21 hores per a tots i totes aquelles treballadores que necessiten aigua, ombra o descansar.

El regidor de Joventut i Infància, Roberto Rovira, ha recordat que els dos Casals Joves tornen a estar a la disposició de qualsevol treballador i treballadora, així com de ciutadans i ciutadanes perquè puguen utilitzar-los durant tot l'estiu per les altes temperatures. Roberto Rovira també ha destacat: **«Cada vegada més les onades de calor són més freqüents i fortes conseqüència, evidentment, del canvi climàtic. Per la qual cosa és necessari que la ciutadania sàpia que els edificis municipals, principalment els que tenen atenció ciutadana, estan a la seua disposició, ja que estan climatitzats i poden ser usats com a refugis climàtics per tota la ciutadania».**

**![](/media/2pjfzkab/image001_c.jpg?width=571.4527027027027&height=850)**

*   [](http://www.facebook.com/sharer.php?u=https://aytosagunto.es/va/actualitat/l-area-de-joventut-oferix-els-seus-casals-joves-com-a-refugi-a-totes-les-persones-que-treballen-al-carrer/ "Facebook")
*   [](http://twitter.com/share?url=https://aytosagunto.es/va/actualitat/l-area-de-joventut-oferix-els-seus-casals-joves-com-a-refugi-a-totes-les-persones-que-treballen-al-carrer/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-area-de-joventut-oferix-els-seus-casals-joves-com-a-refugi-a-totes-les-persones-que-treballen-al-carrer/ "Linked In")
*   [](mailto:?body=https://aytosagunto.es/va/actualitat/l-area-de-joventut-oferix-els-seus-casals-joves-com-a-refugi-a-totes-les-persones-que-treballen-al-carrer/)